רמות ליד אוניברסיטת תל אביב

רמות ליד אוניברסיטת תל אביב בע"מ היא חברת המסחור של אוניברסיטת תל אביב והאחראית הבלעדית למסחור הטכנולוגיות והפטנטים של החוקרים באוניברסיטה. החברה נחשבת לאחת המובילות בתחומה. רמות הוקמה ב-1973. היא חברת-בת פרטית בבעלות מלאה של אוניברסיטת תל אביב. רמות מנהלת את כל פעילויות המסחור של האוניברסיטה, משלב ההגנה הפטנטית על המצאותיהם של החוקרים וקניינם הרוחני ועד למתן רישיונות לגופים התעשייתיים הרלוונטיים. החברה מספקת ויוצרת הזדמנויות עסקיות חדשות באוניברסיטה, כגון הקמת חברות הזנק, מתן רישיונות לשימוש בטכנולוגיה לחברות קיימות – ישראליות ורב לאומיות, ויצירת שיתופי פעולה עם גופים אלה. החברה עוסקת בגיוס שותפים תעשייתיים להמשך פיתוח של הגילויים וההמצאות של החוקרים באוניברסיטת תל אביב באמצעות תהליכי ניהול משא ומתן וחתימה על הסכמי רישיון ומחקר עם התעשייה, על מנת להבטיח את הפיתוח הנאות והמסחור של הטכנולוגיות המפותחות, גיוס תמיכה מהתעשייה עבור פרויקטים מחקריים, ניהול שיתופי פעולה והעברת מידע של חומרים והסכמי סודיות בין מוסדות אקדמיים ושותפים עסקיים, וגיוס כספים למחקר יישומי ממקורות שונים, כמו רשות החדשנות. רמות פועלת בעיקר בתחומי ההנדסה, מדעי המחשב, רפואה, ביוטכנולוגיה, חומרים ומכשור רפואי. נכון לשנת 2020 הגישה רמות למעלה מ-5,000 בקשות לפטנט, שמכסות למעלה מ-1,300 המצאות, שעליהן הוענקו כ-600 משפחות פטנטים, כ-400 מהם, בארצות הברית. רמות חותמת על עשרות עסקאות טכנולוגיות בשנה ושותפה להקמתן של חברות, כגון: Nemis, StoreDot AlphaTau, VariantXY, Certora, ThetaRay, Bsense, Epeius, Proclara, Nobio, Matricelf, Savicell, Belkin Laser, ועוד. העסקה המוכרת ביותר שנחתמה ונוהלה על ידי רמות היא פיתוח אחת הטכנולוגיות שעליהן מבוסס הדיסק-און-קי, שנרשמה כפטנט על ידי רמות בשנת 2004. הטכנולוגיה ניתנה ברישיון לחברת M-Systems כשנה מאוחר יותר. לרמות הסכמי שיתוף פעולה עם חברות בינלאומיות, למשל פייזר, טבע, סמסונג, גוגל, מיקרוסופט ועוד. בשנת 2013 הקימה רמות קרן השקעות בשם Momentum Fund, בשיתוף עם קונצרן הענק TATA וקרן הון הסיכון Temasek Holdings. הקרן גייסה קרוב ל־24 מיליון דולר. קרן מומנטום השקיעה ב-28 טכנולוגיות שפותחו על ידי חוקרים מאוניברסיטת תל אביב. מבין 28 הטכנולוגיות הללו, קמו חמש חברות הזנק: Quart Medical, Unispectral, Trobix, Multivu, Silib ועוד כ-13 פרויקטים נמצאים בשלבי מחקר ופיתוח שונים. קרן ההון סיכון TAU Venture, חברת בת של רמות, הוקמה לצורך השקעה בחברות הזנק בשלב מוקדם שהוקמו על ידי סטודנטים ובוגרים של אוניברסיטת תל אביב בתחומי ההיי-טק. הקרן מעניקה מנטורינג, שטחי משרדים והשקעה של 50 עד 150 אלף דולר לחברות נבחרות. רמות מנהלת את הפעילות של רמות הוצאה לאור בע"מ, אשר מפתחת ומשווקת את ספרי "במבט חדש" למדע וטכנולוגיה לבתי ספר יסודיים במגזר היהודי, דתי-ממלכתי וערבי. מנכ"לית מכהנת: קרן פרימור כהן. חברי דירקטוריון: יו"ר דירקטוריון וסגן הנשיא למחקר ופיתוח פרופ' דן פאר, פרופ' אריאל פורת – נשיא אוניברסיטת תל אביב, גד פרנק מנכ"ל האוניברסיטה, ד"ר יעל מרגולין, ד"ר כנרת לבנת סויצקי, שרון קפלינסקי, ד"ר ארנה ברי, פרופ' גיל מרקוביץ, ד"ר יובל קבילי, עימאד תלחמי, אדן שוחט, פרופ' איתי בנהר, פרופ' חגית מסר ירון וד"ר רחל שיינין. אתר האינטרנט הרשמי של רמות ליד אוניברסיטת תל אביב (באנגלית) Tel Aviv University researchers say they have antibody treatment for coronavirus, אתר ynet הפיתוח שיאפשר לראות צבעים שהעין לא קולטת, באתר ynet, 1 באוקטובר 2020 איתן בייגל, ‏האם ישראל בדרך למציאת התרופה למחלת האלצהיימר?, באתר גלובס, 12 בינואר 2017 אוניברסיטת תל אביב, ‏חוקרים באוניברסיטת תל אביב הצליחו לפתח חיסון נגד סרטן העור מלנומה, באתר "הידען", 6 באוגוסט 2019 אוניברסיטת תל אביב, ‏מדען מאוניברסיטת תל אביב קיבל אישור על פטנט שהגיש לחיסון לקורונה, באתר "הידען", 20 באפריל 2020 אוניברסיטת תל אביב, ‏חוקרים באוניברסיטת תל אביב: מוטציות גנטיות רבות המאפיינות אוטיזם ומוגבלות שכלית מופיעות גם במוחם של חולי אלצהיימר, באתר "הידען", 27 בנובמבר 2019 NoCamels, TAU, Technion Among Top 100 Universities With Most US Patents In 2018, ‏June 05, 2019 ליאור דטל, דירוג הפטנטים העולמי: אוניברסיטת ת"א דורגה במקום השמיני מבין המוסדות מחוץ לארה"ב, באתר TheMarker‏, 6 ביוני 2017 Sandisk מספקת את הכרטיס הראשון בעולם בנפח 64 גיגה בייט הכולל טכנולוגיה x4, באתר av.co.il, ‏14.10.2009 שת"פ בין אוני' תל-אביב ל-5 חברות ענק בתחום ה-IoT, באתר ynet, 15 בנובמבר 2016 יורם גביזון, טבע חתמה על הסכם לשיתוף פעולה עם מכון ויצמן ואוניברסיטת תל אביב, באתר TheMarker‏, 25 בנובמבר 2019 גלי וינרב, ‏רמות ומרק הגרמנית ישתפו פעולה בפיתוח טיפול לסרטן, באתר גלובס, 1 בפברואר 2017 אור הירשאוגה, PLUS מכריזה על שיתוף פעולה עם אוניברסיטת ת"א, באתר TheMarker‏, 22 באפריל 2013 פז וייסמן, אוניברסיטת תל אביב חתמה על הסכם למסחור טכנולוגיה עם חברת צ'מפיונס, באתר הארץ, 27 באוקטובר 2009 אבי בליזובסקי, https://www.hayadan.org.il/tau-fund-with-jandj-0406073, הידען, ‏4.6.2014 אור הירשאוגה, אונ' ת"א מקימה קרן להשקעה בטכנולוגיות מסחריות עם TATA, באתר TheMarker‏, 29 באפריל 2013 אונ' ת"א גייסה 8 מיליון דולר לקרן הון סיכון חדשה, באתר ynet, 12 במאי 2003 Cohen takes up Ramot leadership position, globaluniversityventuring, ‏14.5.2019